Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 182

j) Automatikus tűzvédelmi berendezések témából: Felismerési szinten sajátítsák el a tanulók: — a beépített tűzérzékelők és tűzoltó berendezések fogalmát, — a tűzérzékelők és tűzoltó berendezések csoportosítását, — a hőre, füstre és fényre működő érzékelők fogalmát, — a jelzőrendszerek és tűzjelző központok felépítését, funkcióit, — a habbal, halonnal, széndioxiddal, vízzel oltó berendezések fogalmát, — a tűzérzékelők és tűzoltó berendezések telepítésére vonatkozó általános tűzvédelmi előírásokat. Definíciós szinten sajátítsák el a tanulók: — a tűzérzékelők egyes konkrét típusainak felépítését, működését, elhelyezési szabályait, — a tűzjelző központok jelzőrendszereinek egyes elemeit, azok működését, a beérkezett információk feldolgozásának lehetőségeit, — az automatikus és a félautomatikus oltóberendezések általános felépítését működését. Rendezési szinten sajátítsák el a tanulók: — a teljes elárasztással működő halonnal oltó rendszer működési elvét, a vezérlőkészülék funkcióit, a tartálykifúvó szerelvények felépítését, működési elvét, — a széndioxiddal oltó telepek egyes szerkezeti elemeinek (oltóközpont, vezetékek, fúvókák, CO2-mérleg és tartozékai, a nyitómágnes és a CO2-elosztószelep) működési elveit, valamint az indítás lehetőségeit, — vízzel oltó berendezések felépítését, fő részeinek (riasztóegység, a riasztást fogadó központ, a vezérlőegység, önműködő tűzoltó egység és a tápellátás) funkcióit, működési elvét, valamint a telepítés, elhelyezés szabályait.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes